নভেম্বর 1933 সালে কাউয়ার "Loyalty Oath of German Professors to Adolf Hitler and the National Socialist State" স্বাক্ষর করেন।

১৯৩৩ সাল থেকে সমাজতন্ত্র বাদীদের ক্রমবর্ধমান শক্তি কাউয়ারের কাজের ক্ষেত্রে একটি বড় বাধা হয়ে দাঁড়ায়। তৎকালীন ইহুদী বিদ্বেষী আন্দোলন "ম্যাথমেটিক্স ইনস্টিটিউট" এর পরিচালক, রিচার্ড কুরান্টসহ অনেক শিক্ষাবিদকে পদত্যাগ করতে বাধ্য করেছিল। যদিও কাউয়ার ইহুদি ছিল না; তবে জানা যায় যে ড্যানিয়েল ইটজিগ নামে তার একজন ইহুদি পূর্বপুরুষ ছিলেন, যিনি প্রুশিয়ার দ্বিতীয় ফ্রেডারিক (Frederick II) এর ব্যাংকার ছিলেন। যদিও এই উত্থানের সময় জাতিবিশেষ আইন (রেস ল) অনুসারে কাউয়ারকে সরানোর পক্ষে যথেষ্ট ছিল না, তদুপরি এর ফলে তার ভবিষ্যত কর্মজীবন স্তিমিত যায়। এভাবে একজন অধ্যাপক হিসেবে চিহ্নিত হলেও তিনি কখনোই নির্দিষ্ট চেয়ারে বসতে পারেন নি।

১৯৩৫ সালের মধ্যে তার ৩টি সন্তান হয়, যাদের ভরণ-পোষণ বহন করা কাউয়ারের পক্ষে আস্তে আস্তে কঠিন হয়ে পড়ে; যা তাকে শিল্পে ফিরে আসতে প্ররোচিত করেছিল। তিনি ১৯৩৬ সালে বিমান নির্মাতা প্রতিষ্ঠান ফিজিলার এ অস্থায়ীভাবে তাদের "ফাই-১৫৬ স্টর্চ ক্যাসেল"-এ কাজ করেন এবং তারপরে বার্লিনের মিক্স এন্ড জেনস্টের পরীক্ষাগারের পরিচালক হন। তবুও, ১৯৩৯ সাল থেকে তিনি বার্লিনের টেকনিক্যাল বিশ্ববিদ্যালয়ে প্রভাষক হিসেবে অধিষ্ঠিত থাকেন।

১৯৪১ সালে, তার মূল কাজের প্রথম খণ্ড "Theory of Linear AC Circuits" প্রকাশিত হয়। এর দ্বিতীয় খণ্ডের মূল পাণ্ডুলিপি দ্বিতীয় বিশ্বযুদ্ধের ফলে ধ্বংস হয়ে গিয়েছিল। যদিও কাউয়ার এই খন্ডটি পুনরুৎপাদন করতে সক্ষম হয়েছিলেন, কিন্তু তিনি এটি প্রকাশ করতে পারেননি এবং এটিও যুদ্ধের সময় হারিয়ে যায়। তার মৃত্যুর কিছু সময় পরে, তার পরিবার দ্বিতীয় খণ্ডের উদ্দিষ্ট বিষয়বস্তুতে থাকা বিবরণের উপর ভিত্তি করে তার কিছু কাগজপত্র প্রকাশের ব্যবস্থা করেছিলেন। রাশিয়ানদের প্রত্যাশিত বার্লিনের পতন থেকে তার সন্তানদের রক্ষা করতে তাদের উইটজেনহাউসেন (হেসে) শহরে আত্মীয়দের কাছে রেখে কাউয়ার বার্লিনে ফিরে আসেন। যুদ্ধ শেষে তার মরদেহটি রাশিয়ানদের মৃত্যুদণ্ডের শিকার মানুষের গণকবরে পাওয়া যায়। সোভিয়েত সৈন্যরা "বার্লিন-মেরিনফেল্ড" এ কাউয়ারকে জিম্মি হিসেবে গুলি করে হত্যা করেছিলেন। যুদ্ধের সময় সোভিয়েত গোয়েন্দারা সক্রিয়ভাবে বিজ্ঞানীদের অনুসন্ধান করতেছিল যেন তারা তাদের নিজস্ব গবেষণায় ব্যবহার করতে পারে এবং কাউয়ার তাদের তালিকায় অন্তর্ভূক্ত ছিল। তবে এটি মনে হয় যে কাউয়ার তার হত্যাকারীর কাছে অজানা ছিল।

নেটওয়ার্ক সংশ্লেষণ
সমাজতন্ত্রের যুগ
প্রথম জীবন এবং পরিবার
অন্যান্য